સુરતના અહેવાલ મુજબ, ભારે વરસાદનાં પગલે સુરત-મુંબઈ વચ્ચેનાં નેશનલ હાઈવ પર ટ્રાફિક જામ સર્જાયો હતો. ઠેકઠેકાણે ટ્રકોની લાંબી-લાંબી લાઈનો લાગતો ટ્રાફિકને કંટ્રોલ કરવા માટે પોલીસને દોડવું પડયું હતું. બીજી તરફ મુંબઈનાં નાલાસોપારા પાસે ટ્રેક ધોવાઈ જતાં બીજા દિવસે પણ સુરત-મુંબઈ વચ્ચેનાં ટ્રેન વ્યવહારને અસર પહોંચી હતી. બીજા દિવસે પણ એસટી તંત્રએ સુરત રેલ્વે સ્ટેશનથી વાયા દહાણુ, દહીંસર મુંબઈ તરફ બસ દોડાવી હતી.